《次韵杨仪曹君谦题国贤将石亭》
明代·莫止

惠泉在天下，品味少班列。公心有深眷，暌远携未辍。

所忧出山有，本味损甘冽。相传兹山石，投瓮解湔雪。

甘冽每如故，所适任燕越。泉石本一气，妙诀非有别。

名亭纪幽事，尘想永消歇。慎勿倦携持，谁当笑痴绝。

作者简介：莫止，字如山，号南沙，无锡人，秀才。有《石巢存稿》，《南沙集》。